Rudolf Slánský

Rudolf Slánský (31. juuli 1901 Nezvěstice – 3. detsember 1952 Praha) oli juudi päritolu Tšehhoslovakkia kommunistlik poliitik ja riigitegelane.

Rudolf Slánský oli pärit juudi kaupmehe perekonnast.http://zivotopis.osobnosti.cz/rudolf-slansky.php Gümnaasiumi lõpetamise järel õppis Slánský Kaubandusakadeemias ja Praha Ülikoolis kaubandust.https://www.munzinger.de/search/portrait/Rudolf+Slansky/0/4305.html 1921. aastal astus ta Tšehhoslovakkia Kommunistlikku Parteisse. Alates 1924. aastast oli ta Tšehhoslovakkia Kommunistliku Partei ajalehe Rudé Právo toimetaja. Ta sai kommunistliku partei Ostrava piirkonna esimeseks sekretäriks ja Keskkomitee liikmeks. Kui Tšehhoslovakkia Kommunistlik Partei oli aastatel 1929–1935 keelatud, siis tegutses Slánský illegaalselt. 1935. aastal Tšehhoslovakkia Kommunistlik Partei legaliseeriti ja ta sai Tšehhoslovakkia Parlamendi liikmeks.https://www.private-prague-guide.com/article/rudolf-slansky-and-the-slansky-trial/ Pärast Müncheni kokkuleppe sõlmimist 1938. aastal põgenes Slánský Moskvasse. 1944. aastal osales ta Slovaki Rahvuslikus Ülestõusus. 1948. aasta veebruaris oli ta üks kommunistide võimuhaaramise peamisi kavandajaid.http://www.radio.cz/en/section/czechs/rudolf-slansky-architect-of-communist-takeover-and-purge-victim Tšehhoslovakkia Kommunistliku Partei 8. Kongressil 1946. aasta märtsis valiti ta partei peasekretäriks. Sisuliselt oli ta parteis tähtsuselt teine võimumees Klement Gottwaldi järel. 1951. aasta novembris partei peasekretäri ametikoht kaotati ja Slánský määrati Ministrite Nõukogu aseesimeheks. 27. novembril 1951 teatati Slánský arreteerimisest. Teda süüdistati "titoismis" ja "sionistlikus" vandenõus. Slánský anti koos 13 teise kommunistliku tegelasega kohtu alla (14-st 11 olid juudid).

Kohtuprotsess Slánský ja teiste süüaluste üle toimus 20.–27. novembril 1952.http://www.upn.gov.sk/sk/20-%E2%80%93-27-november-1952---proces-s-tzv-protistatnym-sprisahaneckym-centrom-rudolf-slansky-a-spol/ Slánský ja veel kümme kohtualust mõisteti surma. Kolm kohtualust mõisteti eluks ajaks vangi.

Rudolf Slánský hukati Prahas Pankraci vanglas poomise teel 3. detsembril 1952. Tema surnukeha kremeeriti ja tuhk puistati Praha lähedal jäätunud maanteele.http://alchetron.com/Rudolf-Slansky-1326614-W

Viited

Kategooria:Tšehhoslovakkia poliitikud
Kategooria:Tapetud poliitikud
Kategooria:Juudid
Kategooria:Sündinud 1901
Kategooria:Surnud 1952